Der har netop været en nabohøring i området omkring Klitrosevej i Skagen, hvor bygherren sidste år fjernede klitten for at bygge på grunden. Efter høringen fastholder kommunen, at klitten skal genskabes, og det har bygherren endnu engang fået besked på. - Vi kan ikke bare lade borgerne fjerne vores klitter. Det skal være sådan, at klitterne bibeholdes, fortæller formand for Frederikshavn Kommunes Plan- og Miljøudvalg, John Christensen til Nordjyllands Radio. John Christensen håber, at udvalgets afgørelse, som blev truffet i går, får en præventiv effekt. Bygherren har dog ikke fået nogen frist for, hvornår klitten skal være genskabt.

Opsummering:
I Skagen har en bygherre endnu engang fået besked på at genskabe en cirka otte meter høj klit i Gammel Skagen